Ο Καστανόλογγος…
είναι κομμάτι από μένα!
Θυμάμαι τον εαυτό μου να παίζει στον Καστανόλογγο παιδί.
Tον χειμώνα δεν μπορούσαμε να περάσουμε απ’ το χιόνι.
Την Άνοιξη ξαναμπαίναμε στον ίσκιο του.
Να μυρίσουμε τα φυτά,
να σκαρφαλώσουμε στα δέντρα
και να ακούσουμε τα πουλιά.
Τον ήχο του αέρα που περνούσε ανάμεσα.
Την αναπνοή του δάσους!
Γιατί αναπνέει το δάσος
κι αναπνέουμε κι εμείς μαζί του.
Δεν έφυγα ποτέ από εδώ,
κι έτσι τα είδα όλα να αλλάζουν.
Είδα τον Καστανόλογγο
να μικραίνει λίγο-λίγο.
Θες η φτώχεια, θες που δεν ξέραμε
θες που δεν ξέραμε
δεν τα αφήσαμε ήσυχα τα δέντρα.
Τα τσεκουρώναμε να ΄χουμε φωτιά.
Μαζεύαμε το Καστανόχωμα γιατί θέριευε όσα σπέρναμε.
Ανάγκη το ‘χαμε.
Και δεν πήραμε χαμπάρι πόσο ανάγκη είχαμε και το ίδιο το δάσος!
Πάρα όταν ήταν αργά.
Όταν άδειασε το δάσος και μαράζωσε.
Αν ξέραμε τότε αυτά που ξέρουμε σήμερα
θα τον φυλάγαμε τον Καστανόλογγο.
Σαν τα μάτια μας θα τον φυλάγαμε!
Κάτι γίνεται όμως τώρα!
Κι ελπίζω όσο έχω ανοιχτά τα μάτια μου
να δω τον Καστανόλογγο όπως τον έβλεπα παιδί.
H αποκατάσταση του δάσους, είναι μια πάρα πολύ δύσκολη υπόθεση, ειδικά όταν έχει υποστεί τέτοια ζημιά.
Οι ανθρωπογενείς παρεμβάσεις όπως η έντονη βόσκηση έχουν υποβαθμίσει το δάσος σε πάρα πολύ μεγάλο βαθμό.
H Εnel Green Power μέσα από την διαδικασία της αναδάσωσης στοχεύει να επαναφέρει το δάσος σε εκτάσεις που βρισκόταν τα παλαιότερα χρόνια.
Το δάσος από το 1945, μέχρι και σήμερα έχει υποστεί μια μείωση της τάξης του 40%.
Δική μας αποστολή, ως εταιρεία που έχει αναλάβει το έργο, είναι να αναδασώσουμε 640 περίπου στρέμματα
με 30.000 αυτοφυή φυτά ώστε να επεκτείνουμε και να αναγεννήσουμε τον Καστανόλογγο.
Όταν βλέπω τα νεαρά βλαστάρια να φουντώνουν φουσκώνω από χαρά.
Και τα φαντάζομαι δέντρα ψηλά και αγέρωχα, ώστε στο μέλλον να δώσουν ένα Καστανόλογγο εύρωστο και υγιή.
Ξεκινήσαμε το 2018 και συνεχίζουμε με μεγάλο ενθουσιασμό.
Όπως πάμε μέχρι το 2023 θα έχουμε ολοκληρώσει το έργο της αναδάσωσης.
Ο Καστανόλογγος ξαναζεί. Και θα δώσει ακόμη περισσότερη ζωή για τις γενιές που έρχονται.
Καταρχάς, η αναδάσωση θα έχει μια θετική επίδραση στην οικολογική ισορροπία του οικοσυστήματος.
Άλλωστε, αυτός ήταν και ο βασικός στόχος της Enel Green Power όταν κατασκεύαζε τις συστοιχίες των αιολικών πάρκων του Καφηρέα.
Να προστατεύσει και να αναβαθμίσει το φυσικό περιβάλλον
και να συμβάλλει στη βιώσιμη ανάπτυξη της τοπικής κοινωνίας.
Το καινούριο δάσος θα ωφελήσει τη δασοπονία, ειδικά την υλοτομία και τη μελισσοκομική τροφή.
Θα προστατεύσει το έδαφος από τη διάβρωση και θα ρυθμίσει τη ροή των ορεινών υδάτων.
Και βέβαια,θα βοηθήσει στην αποκατάσταση της τοπικής πανίδας.
Το κυριότερο… θα δημιουργήσει έναν μοναδικό τοπίο αναψυχής,
όπου οι ντόπιοι και οι επισκέπτες θα μπορούν να απολαμβάνουν τη φύση.
Ακριβώς όπως έκαναν οι πρόγονοί μας.
Όσο υπάρχουν κάποιοι, σαν τους ανθρώπους της Enel Green Power
που νοιάζονται πραγματικά για το καλό του τόπου μας
και δουλεύουν με τόση επιμονή, με τόση φροντίδα και με τόση αγάπη…
δεν ανησυχώ!
Μόνο ευχαριστώ μπορώ να πω
γιατί βλέπω πως ο κόσμος που θα παραδώσουμε στα παιδιά μας
και στα εγγόνια μας
μπορεί να είναι ένας καλύτερος κόσμος!